Scandic Hamburger Börs

Scandic Hamburger Börs on Turun kauppatorin laidalla sijaitseva 272 huoneen hotelli, joka kuuluu Scandic Hotels -ketjuun. Hotelli rakennettiin paikalta puretun Sokos Hotel Hamburger Börsin tilalle ja se avattiin 1. marraskuuta 2021. Kauppiaskadun puolella säilytetty Vanha Börs kuuluu hotellikokonaisuuteen. Uuden hotellirakennuksen on suunnitellut arkkitehtitoimisto Arco ja sen rakennutti Lähi-Tapiola. Uudisrakennuksen arkkitehtuuri pyrkii kunnioittamaan ympäristön vanhaa rakennuskantaa. Rakennuksen pääurakoitsija oli YIT. Hankkeen kustannusarvio oli 43 miljoonaa euroa. Vuonna 2022 rakennukselle myönnettiin LEED-ympäristöarviointijärjestelmän korkein eli Platina-sertifikaatti. Kuvia Lähteet Aiheesta muualla Scandic Hotels: Scandic Hamburger Börs